CPN โบรกแนะซื้อเป้า 80  บาท ลุ้นผลงาน Q4 นิวไฮของปีนี้ จับตากำไรแตะ 1 หมื่นล้าน
CPN โบรกแนะซื้อเป้า 80 บาท ลุ้นผลงาน Q4/65 นิวไฮของปีนี้ จับตากำไรแตะ 1 หมื่นล้าน จากการเปิดประเทศทำให้นักท่องเที่ยวเพิ่มมากขึ้น
CPN โบรกแนะซื้อเป้า 80  บาท ลุ้นผลงาน Q4 นิวไฮของปีนี้ จับตากำไรแตะ 1 หมื่นล้าน รับปิดประเทศ
7 ธ.ค. 2565

บล.ดาโอ ระบุในบทวิเคราะห์วันนี้ (7 ธ.ค.65) ว่า บริษัท เซ็นทรัลพัฒนา จำกัด (มหาชน) หรือ CPN คงคำแนะนำซื้อราคาเป้าหมาย 80 บาท โดยมีมุมมองเป็นบวกเพราะโมเมนตัมการฟื้นตัวยังดีได้ตามคาด โดย Traffic ในเดือน ต.ค. 2565 อยู่ที่ 84% ฟื้นตัวได้ดีจากไตรมาส 3/2565 ที่ 80% และคาดเดือน พ.ย.-ธ.ค. 2565 จะฟื้นตัวได้ดีสุดในรอบปีอยู่ที่ไม่ต่ำกว่า 85% ด้านส่วนลดค่าเช่าในเดือน ต.ค. 2565 อยู่ที่ 11%
ขณะที่คาดเดือน พ.ย.-ธ.ค. 2565 จะลดลงอีกมาอยู่ที่ 9-10% จากการเข้าช่วง Festive ส่วนประเด็นเรื่องการต่อสัญญาเช่าที่ดินที่เซ็นทรัลลาดพร้าว ทาง CPN รอพิจารณาราคาค่าเช่าใหม่อยู่ ยังคงประมาณการกำไรสุทธิในปี 2565 อยู่ที่ 1.0 หมื่นล้านบาท เพิ่มขึ้น 44% เทียบช่วงเดียวกันของปีก่อน โดยมีโอกาสที่จะมี upside เพิ่มจากแนวโน้มส่วนลดค่าเช่าจะลดลงมากกว่าคาด
อีกทั้งคาดว่าแนวโน้มกำไรในไตรมาส 4/2565 จะฟื้นตัวได้ทั้งเทียบช่วงเดียวกันของปีก่อน และเทียบไตรมาสก่อนหน้าเพราะให้ส่วนลดค่าเช่าลดลงได้ต่อเนื่องและเป็นช่วง Peak season ราคาหุ้นปรับตัวเพิ่มขึ้น 5% เมื่อเทียบกับ SET ในช่วง 1 เดือนที่ผ่านมา จากการเปิดประเทศทำให้นักท่องเที่ยวเพิ่มมากขึ้น ขณะที่ราคาหุ้นในปัจจุบันยังไม่แพงเมื่อเทียบกับช่วงก่อนโควิด (ปี 2562 ทำจุดสูงสุดราว 80.00 บาท) และคาดว่า กำไรสุทธิจะกลับไปเท่าปี 2562 ในปี 2566 ทำให้มองว่าราคาหุ้นจะยังคง Outperform ต่อได้